
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1931 

26 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Εντεταλμένων Συμβούλων στη Νομαρχία 

Αθηνών. 1 

Εκχώρηση αρμοδιοτήτων σε Αντινομάρχες της Νο¬ 
μαρχίας Αθηνών. 2 

Εξουσιοδότηση υπογραφής σε εντεταλμένους συμ¬ 
βούλους της Νομαρχίας Αθηνών. 3 

Μεταβίβαση αρμοδιοτήτων στη Νομαρχία Αθηνών 4 
Ορισμός Αντινομαρχών - Προέδρων Νομαρχιακών 
Επιτροπών στη Νομαρχία Αθηνών. 5 


ΑΠΟΦΑΣΕΙ Σ 

Αριθμ. οικ. 12433 (1) 


Ορισμός Εντεταλμένων Συμβούλων στη Νομαρχία 
Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 16α, 62 και 63 του π.δ. 
30/1996 (ΦΕΚ Α 21) «Κώδικας Νομαρχιακής Αυτοδιοί¬ 
κησης». 

2. Την υπ’ αριθμ. 4209/2006 απόφαση του Διοικητικού 
Εφετείου Αθηνών με την οποία ανακηρύχθηκαν ο Νο¬ 
μάρχης, οι τακτικοί και αναπληρωματικοί σύμβουλοι του 
Νομαρχιακού Διαμερίσματος Αθηνών. 

3. Τις διατάξεις των άρθρων 1, 2, 4 του ν. 3274/2004 
(ΦΕΚ195/19.10.2004 τ. Α') «Οργάνωση και Λειτουργία των 
Οργανισμών Τοπικής Αυτοδιοίκησης πρώτου και δευ¬ 
τέρου βαθμού». 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει- 
ραιώς/Νομαρχίας Αθηνών (ΦΕΚ 680/Β720.5.2005), απο¬ 
φασίζουμε: 

Ορίζουμε ως Εντεταλμένους Συμβούλους τους Νο¬ 
μαρχιακούς Συμβούλους με τομέα αρμοδιότητας για 
τον καθένα ως εξής: 

1. Την Λιλίκα Βασιλάκου σε θέματα Κοινωνικής Πρό¬ 
νοιας. 

2. Την Αθηνά Δρέττα σε θέματα Δημόσιας Υγείας. 

3. Την Μαρία Ζερβάκη παρά τω Νομάρχη. 

4. Τον Νικόλαο Μεγγρέλη σε θέματα Εξυπηρέτησης 
Πολιτών. 


Η ισχύς της παρούσας αρχίζει από τη δημοσίευσή 
της. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι¬ 
νώσεων της Νομαρχίας και να δοθεί προς δημοσίευση 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. οικ. 12435 (2) 

Εκχώρηση αρμοδιοτήτων σε Αντινομάρχες 
της Νομαρχίας Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του π.δ. 30/1996 (ΦΕΚ Α 21) «Κώδικας 
Νομαρχιακής Αυτοδιοίκησης». 

2. Την υπ’ αριθμ. 4209/2006 απόφαση του Διοικητικού 
Εφετείου Αθηνών του Διοικητικού Εφετείου Αθηνών με 
την οποία ανακηρύχθηκαν ο Νομάρχης, οι τακτικοί και 
αναπληρωματικοί σύμβουλοι του Νομαρχιακού Διαμε¬ 
ρίσματος Αθηνών. 

3. Τις διατάξεις των άρθρων 1, 2, 4 του ν. 3274/2004 
(ΦΕΚ 195/19.10.2004 τ. Α') «Οργάνωση και Λειτουργία 
των Οργανισμών Τοπικής Αυτοδιοίκησης πρώτου και 
δευτέρου βαθμού». 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει¬ 
ραιώς / Νομαρχίας Αθηνών (ΦΕΚ 680/τ. Β/20.5.2005), 
αποφασίζουμε: 

Ορίζουμε τομέα αρμοδιότητας στους κατωτέρω Αντι- 
νομάρχες ως εξής: 

1. Χαράλαμπο Πασβαντίδη: θέματα Ανθρωπίνου Δυνα¬ 
μικού, Οικονομικών Υπηρεσιών, Μεταφορών και Επικοι¬ 
νωνιών, Α' Δ/νση ΚΤΕΟ (Χολαργού) και Β' Δ/νση ΚΤΕΟ 
(Ελληνικού). 

2. Γεώργιο Καστρινάκη: θέματα Διοικητικής Υποστή¬ 
ριξης 

Η ισχύς της παρούσας απόφασης αρχίζει από την 
δημοσίευσή της. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι- 

















27318 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νώσεων της Νομαρχίας και να δοθεί προς δημοσιότητα 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. οικ. 12431 (3) 

Εξουσιοδότηση υπογραφής σε εντεταλμένους 
συμβούλους της Νομαρχίας Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του άρθρου 62 του π.δ. 30/1996 Κώδικα 
Νομαρχιακής Αυτοδιοίκησης. 

2. Τον ισχύοντα Οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 680/ 
τ.Β/20.5.2005). 

3. Την βούλησή μας για αποκεντρωμένη λειτουργία 
της Νομαρχίας για την καλύτερη εξυπηρέτηση των πο¬ 
λιτών, αποφασίζουμε: 

Α) Διατηρούμε την αρμοδιότητα για τα ακόλουθα 
θέματα: 

1. Έγγραφα προς τους Υπουργούς, Υφυπουργούς, Γε¬ 
νικούς Γραμματείς Υπουργείων και προς το Νομαρχιακό 
Συμβούλιο. 

2. Εντολές προκαταρκτικές εξετάσεων είτε οίκοθεν, 
είτε κατόπιν αιτήσεως, παραπόνων ή καταγγελίας. 

3. Τις διαταγές για διενέργεια ένορκων διοικητικών 
εξετάσεων ή ανακρίσεων επί καταγγελιών και αναφο¬ 
ρών παραπόνων πολιτών και διαχειριστικών ελέγχων. 

4. Τα έγγραφα που αφορούν σε θέματα συνεργασίας 
με άλλα Υπουργεία για θέματα Ευρωπαϊκής Ένωσης. 

5. Τίτλοι ειδικότητας Κοινωνικού Λειτουργού (πάπυροι 
μόνο). 

6. Χορήγηση άδειας ίδρυσης, λειτουργίας και ανάκλη¬ 
ση Ιδιωτικών Επιχειρήσεων Περίθαλψης ηλικιωμένων. 

7. Χορήγηση άδειας ίδρυσης και λειτουργίας Ιδρυμά¬ 
των αποκατάστασης και αποθεραπείας αποκατάστασης 
αναπήρων. 

δ.Έγκριση μεταβίβασης ακινήτων και εκτέλεση έργων 
των Ειδικών Αναγνωρισμένων Φιλανθρωπικών Σωμα¬ 
τείων. 

9. Επιχορήγηση των ειδικώς αναγνωρισμένων Φιλαν¬ 
θρωπικών Σωματείων, Ιδρυμάτων ΝΠΙΔ και ΝΠΔΔ. 

10. Άδειες ίδρυσης και λειτουργίας, αναθεωρήσεις 
αδειών ίδρυσης και λειτουργίας και ανακλήσεις αδειών 
λειτουργίας ιδιωτικών κλινικών. 

11. Αδειες ίδρυσης και λειτουργίας Μονάδων Χρόνιας 
Αιμοκάθαρσης εκτός Νοσοκομείων και Κλινικών. 

12. Έκδοση βεβαιώσεων καλής λειτουργίας ιδιωτικών 
κλινικών. 

13. Τίτλοι Ιατρικής και Οδοντιατρικής ειδικότητας (πά¬ 
πυροι μόνο). 

14. Τίτλοι Νοσηλευτικής ειδικότητας (πάπυροι μόνο). 

15. Χορήγηση αδειών εκμετάλλευσης περιπτέρων και 
κυλικείων κρατικών υπηρεσιών. 

16. Ανάκληση άδειας εκμετάλλευσης περιπτέρων. 

17. Κατάργηση θέσης περιπτέρων. 

18. Απόφαση μετατόπισης περιπτέρων. Εκμίσθωση 
περιπτέρων. 

19. Διοικητική αποβολή μισθωτών περιπτέρων. 

20. Επικύρωση πινάκων σχολαζόντων περιπτέρων και 
κυλικείων. 


21. Μεταβίβαση αδειών εκμετάλλευσης περιπτέρων 

- κυλικείων. 

22. Ορκωμοσία ομογενών και αλλογενών αλλοδα¬ 
πών, η πολιτογράφηση των οποίων έγινε δεκτή από το 
Υπουργείο Εσωτερικών Δημόσιας Διοίκησης & Αποκέ¬ 
ντρωσης. 

Β) Εξουσιοδοτούμε την Εντεταλμένη Σύμβουλο σε 
θέματα Κοινωνικής Πρόνοιας Λιλίκα Βασιλάκου να 
υπογράφει με εντολή μας τις κατωτέρω πράξεις των 
Δ/νσεων Κοινωνικής Πρόνοιας όλων των Τομέων: 

1. Εισήγηση για σκοπιμότητα πιστοποίησης του Φορέα 
Κοινωνικής Φροντίδας Ιδιωτικού Τομέα μη κερδοσκο¬ 
πικού χαρακτήρα. 

2. Εισήγηση για πιστοποίηση των φορέων σε Νομαρ¬ 
χιακό και Εθνικό Μητρώο. 

3. Χορήγηση αδειών διενέργειας εράνων, λαχειοφόρων 
και φιλανθρωπικών αγορών. 

4. Χορήγηση οικονομικών ενισχύσεων σε φορείς Κοι¬ 
νωνικής Αντίληψης από το προϊόν του Ειδικού Κρατικού 
Λαχείου. 

5. Χορήγηση άδειας ίδρυσης και λειτουργίας Παιδι¬ 
κών Κατασκηνώσεων Μονάδων Φροντίδας Προσχολικής 
Αγωγής και Διαπαιδαγώγησης (ΜΦΠΑΔ), Κέντρων Δημι¬ 
ουργικής Απασχόλησης Παιδιών (ΚΔΑΠ, ΚΗΦΗ), Βρεφο¬ 
νηπιακών Σταθμών Ολοκληρωμένης Φροντίδας (ΒΣΟΦ), 
Κέντρων Ημερήσιας με αναπηρία (ΚΔΟΑΠ-ΜΕΑ). 

6. Χορήγηση εφ’ άπαξ οικονομικού βοηθήματος για 
αντικατάσταση οικοσκευής πληγέντων από θεομηνίες. 

7. Ορισμού των Κοινωνικών Συμβούλων σε φορείς που 
ασκούν οργανωμένες Υπηρεσίες παροχής προστασίας 
Κοινωνικής Πρόνοιας. 

8. Σύσταση επιτροπών καταλληλότητας ακινήτων για 
την εφαρμογή προγραμμάτων κοινωνικής πρόνοιας. 

9. Χορήγηση άδειας εγκατάστασης και λειτουργίας 
παραρτήματος αλλοδαπού Κοινωφελούς Οργανισμού 

10. Απόφαση χορήγησης και ανάκληση άδειας άσκη¬ 
σης επαγγέλματος Κοινωνικού Λειτουργού. 

Γ) Εξουσιοδοτούμε την Εντεταλμένη Σύμβουλο σε θέ¬ 
ματα Δημόσιας Υγείας κα. Αθηνά Δρέττα να υπογράφει 
με εντολή μας τις κατωτέρω πράξεις των Δ/νσεων Δη¬ 
μόσιας Υγείας όλων των Τομέων: 

1. Έγγραφα τα οποία αφορούν στην υποβολή ερωτη¬ 
μάτων όσον αφορά την ερμηνεία των κείμενων διατά¬ 
ξεων για θέματα Υγείας και Πρόνοιας. 

2. Επιβολή προστίμων σε ιδιωτικές κλινικές. 

3. Αποφάσεις ορισμού και αντικατάστασης επιστημο¬ 
νικού υπευθύνου Ιδιωτικών κλινικών και Ι.Φ.Π.Υ.Π.Φ.Υ. 

4. Έκδοση άδειας λειτουργίας οδοντοτεχνικών ερ¬ 
γαστηρίων. 

5. Έκδοση αδειών ίδρυσης και λειτουργίας Ιδιωτικών 
Φορέων Παροχής Υπηρεσιών Πρωτοβάθμιας Φροντίδας 
Υγείας που διέπονται από το π.δ. 84/2001. 

6. Έκδοση άδειας λειτουργίας μονάδων αδυνατίσμα¬ 
τος. 

7. Έκδοση άδειας λειτουργίας εργαστηρίων αισθη¬ 
τικής. 

8. Έκδοση άδειας λειτουργίας οπτικών καταστημά¬ 
των. 

9. Έκδοση άδειας λειτουργίας Διαιτολογικών Γ ραφεί¬ 
ων. 

10. Απόφαση χορήγησης τίτλου ειδικοτήτων ιατρών 

- οδοντιάτρων - νοσηλευτών. 

11. Έκδοση άδειας άσκησης επαγγέλματος κουρέων 
κομμωτών και τεχνικών περιποίησης νυχιών χεριών και 
ποδιών. 

12. Έκδοση άδειας άσκησης επαγγέλματος Ψυχολό¬ 
γου. 

13. Έκδοση άδειας άσκησης επαγγέλματος Αισθητι¬ 
κού. 

14. Έκδοση άδειας άσκησης επαγγέλματος Οδοντο- 
τεχνίτη. 

15. Έκδοση άδειας άσκησης επαγγέλματος Οπτικού 

16. Έκδοση άδειας άσκησης επαγγέλματος Εργοθε- 
ραπευτού. 

17. Έκδοση άδειας άσκησης επαγγέλματος Ιατρού. 

18. Έκδοση άδειας άσκησης επαγγέλματος Ακτινο- 
φυσικού. 

19. Έκδοση άδειας άσκησης επαγγέλματος Οδοντι¬ 
άτρου. 

20. Έκδοση άδειας άσκησης επαγγέλματος Βοηθού 
Οδοντιατρείου. 

21. Έκδοση άδειας άσκησης επαγγέλματος Φυσικο- 
θεραπευτού. 

22. Έκδοση άδειας λειτουργίας εργαστηρίων φυσι¬ 
κοθεραπείας. 

23. Έκδοση άδειας λειτουργίας ιατρείου - οδοντια¬ 
τρείου. 

24. Έκδοση αδειών ιδρύσεως και λειτουργίας φαρμα¬ 
κείων - φαρμακαποθηκών - πρατηρίων. 

25. Έκδοση αδείας ασκήσεως επαγγέλματος φαρμα¬ 
κοποιών - βοηθών φαρμακείου. 

26. Επιβολή ποινών για παράβαση φαρμακευτικής νο¬ 
μοθεσίας. 

27. Χαρακτηρισμός - αποχαρακτηρισμός ιερόδουλών 
(Άδεια ασκήσεως επαγγέλματος). 

28. Επιβολή ποινών για παραβάσεις της σχετικής νο¬ 
μοθεσίας σε όλα τα ανωτέρω αντικείμενα, καθώς και 
ανάκληση των αδειών επαγγέλματος και λειτουργίας 
αυτών. 

29. Αδεια λειτουργίας καταστήματος υγειονομικού 
ενδιαφέροντος σε Β' βαθμό. 

30. Προσωρινή και οριστική άδεια επεξεργασίας και δι- 
αθέσεως λυμάτων και βιομηχανικών αποβλήτων σε επι¬ 
φανειακούς αποδέκτες, βάσει της υπ’ αριθμ. ΕΙΒ/221/65 
Υγειονομικής διάταξης άρθρο 14. 

31. Προσωρινή και οριστική απαγόρευση λειτουργίας 
καταστήματος βάσει του αρ. 11 της υπ’ αριθμ. ΑΙΒ/8577/83 
Υγειονομικής Διάταξης. 

32. Αδειες ασκήσεως επαγγέλματος Δημόσιας Υγιει¬ 
νής. 

33. Έκδοση Νομαρχιακής Απόφασης Καθορισμού χρή- 
σεως επιφανειακών υδάτων και ειδικών όρων για διά¬ 
θεση λυμάτων ή βιομηχανικών αποβλήτων εις έκαστο 
αποδέκτη. 

34. Έκδοση αδειών άσκησης επαγγέλματος Νοσηλευ¬ 
τών, Βοηθών Νοσηλευτών, Επισκεπτών Υγείας, Μαιών 
και Τεχνιτών Προσθετικών και ορθωτικών κατασκευών 
και ειδών αποκατάστασης. 

35. Ανακατανομή πιστώσεων από τον Ειδικό Λογα¬ 
ριασμό «Ιατρική Αντίληψη & Ασφάλιση (είναι από τον 
Οργανισμό - τα Κρατικά Λαχεία). 

Δ) Εξουσιοδοτούμε τον Εντεταλμένο Σύμβουλο σε 
θέματα Εξυπηρέτησης Πολιτών και Αστικών Υποθέσεων 
κ. Νικόλαο Μεγγρέλη να υπογράφει με εντολή μας τις 
κατωτέρω πράξεις των Δ/νσεων Εξυπηρέτησης Πολιτών 
και Αστικών Υποθέσεων: 

1. Έλεγχο για την προώθηση των αιτημάτων των πο¬ 
λιτών στις αρμόδιες για την διεκπεραίωσή τους Υπη¬ 
ρεσίες. 

2. Παρακολούθηση της διαδικασίας διεκπεραίωσης και 
της τήρησης των νόμιμων χρονικών προθεσμιών. 

3. Εξέταση των παραπόνων των πολιτών και προ¬ 
τάσεις για τη λύση και τη βελτίωση των διοικητικών 
διαδικασιών. 


4. Χορήγηση και ανάκληση άδειας πώλησης καπνοβι- 
ομηχανικών προϊόντων. 

5. Κατάργηση σωματείων. 

6. Αλλαγή επωνύμου και κυρίου ονόματος. 

7. Διοικητικό και διαχειριστικό έλεγχο Σωματείων. 

8. Ανάκληση απόφασης χορήγησης Ελληνικής Ιθα¬ 
γένειας. 

9. Εγγραφή αδήλωτων γεννημένων σε χώρες της Μέ¬ 
σης Ανατολής και της Ανατολικής Ευρώπης και των 
τέκνων πρώην Ελλήνων υπηκόων που εγκλωβίσθηκαν 
στην Αλβανία μετά το 1944 και τέκνων Αρμενίων πρώην 
Ελλήνων. 

10. Εγγραφή αδήλωτων που αποκτούν την ελληνική 
ιθαγένεια λόγω αναγνώρισης ή υιοθεσίας και νομιμο¬ 
ποίησης από Έλληνες γονείς. 

11. Εγγραφή ανιόντων ομογενών ποντιακής καταγω¬ 

γής. 

12. Εγγραφή στα Μητρώα Αρρένων ομογενών και αλ¬ 
λοδαπών, η ορκωμοσία των οποίων έχει λάβει χώρα 
στην Περιφέρεια Αττικής και στη Νομαρχία Αθηνών. 

Η ισχύς της παρούσας απόφασης αρχίζει από την 
δημοσίευσή της. 

Με φροντίδα της Διεύθυνσης Υποστήριξης Νομαρχίας 
να αναρτηθεί στον πίνακα ανακοινώσεων της Νομαρ¬ 
χίας και να δοθεί προς δημοσιότητα στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. οικ. 12432 (4) 

Μεταβίβαση αρμοδιοτήτων στη Νομαρχία Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του άρθρου 62 του π.δ. 30/1996 Κώδικα 
Νομαρχιακής Αυτοδιοίκησης. 

2. Τον ισχύοντα Οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 680/ 
τ.Β/20.5.2005). 

3. Την βούλησή μας για αποκεντρωμένη λειτουργία 
της Νομαρχίας για την καλύτερη εξυπηρέτηση των πο¬ 
λιτών, αποφασίζουμε: 

Α) Διατηρούμε την αρμοδιότητα για τα ακόλουθα 
θέματα: 

1. Έγγραφα προς τους Υπουργούς, Υφυπουργούς, Γε¬ 
νικούς Γραμματείς Υπουργείων και προς το Νομαρχιακό 
Συμβούλιο. 

2. Εντολές προκαταρκτικές εξετάσεων είτε οίκοθεν, 
είτε κατόπιν αιτήσεως, παραπόνων ή καταγγελίας. 

3. Τις διαταγές για διενέργεια ένορκων διοικητικών 
εξετάσεων ή ανακρίσεων επί καταγγελιών και αναφο¬ 
ρών παραπόνων πολιτών και διαχειριστικών ελέγχων. 

4. Τα έγγραφα που αφορούν σε θέματα συνεργασίας 
με άλλα Υπουργεία για θέματα Ευρωπαϊκής Ένωσης. 

5. Αποφάσεις διορισμού, πρόσληψης, τοποθέτησης, μονι¬ 
μοποίησης, μετακίνησης, προαγωγής, τοποθέτησης προϊ¬ 
σταμένων οργανικών μονάδων, μετάταξης, λύση υπαλλη¬ 
λικής σχέσης και συνταξιοδότηση προσωπικού. 

6. Τα θέματα πειθαρχικού ελέγχου των υπαλλήλων 
καθώς και τη σύνταξη υπομνημάτων σε ένδικα μέσα 
αυτών ενώπιον του Συμβουλίου της Επικράτειας και 
των λοιπών Δικαστικών ή Διοικητικών Αρχών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Απόφαση συγκρότησης Υπηρεσιακού Συμβουλίου. 

8. Καθιέρωση υπερωριακής απασχόλησης. 

9. Υπογραφή των συμβάσεων που συνάπτει η Νομαρ¬ 
χία Αθηνών άνω του ποσού των 6.000 €. 

Β) Μεταβιβάζουμε στον Αντινομάρχη Χαράλαμπο 
Πασβαντίδη την αρμοδιότητα έκδοσης των κατωτέρω 
πράξεων των Δ/νσεων Ανθρώπινου Δυναμικού, Οικονο¬ 
μικών Υπηρεσιών, Μεταφορών και Επικοινωνιών όλων 
των Τομέων και των Α' και Β' Δ/νσεων ΚΤΕΟ: 

1. Αναγνώρισης προϋπηρεσίας. 

2. Την έκδοση διαταγής μετακινήσεων υπαλλήλων 
εκτός Νομού. 

3. Την επιβολή ή μη προστίμου για εκπρόθεσμη πα¬ 
ράδοση ή έκπτωση τιμής για ποιοτικές αποκλίσεις ή 
επιβολή ποινής για αντισυμβατική ενέργεια του προμη¬ 
θευτή σε ύψος προστίμου ανεξάρτητου ποσού ύστερα 
από γνωμοδότηση της Επιτροπής προμηθειών. 

4. Τις αποφάσεις για τη διάθεση (ανάληψη) των πι¬ 
στώσεων του προϋπολογισμού. 

5. Τις ανακοινώσεις διαγωνισμού, επαναλήψεων, ανα¬ 
βολών, ματαιώσεων διαγωνισμών σε εκτέλεση σχετικών 
αποφάσεων της Νομαρχιακής επιτροπής ανεξαρτήτως 
ποσού. 

6. Τις εντολές προς Τράπεζες για τη μεταφορά πιστώ¬ 
σεων εκτός αυτών που αφορούν στην εξόφληση χρη¬ 
ματικών τίτλων πληρωμής δαπανών, με συνυπογραφή 
του Διευθυντού Οικονομικών Υπηρεσιών. 

7. Την έκδοση των σχετικών αποφάσεων επιχορήγη¬ 
σης σε Ιδρύματα Κοινωνικής Πρόνοιας. 

8. Τα νομιμοποιητικά έγγραφα προς τις Τράπεζες και 
άλλους Οργανισμούς και την παροχή εξουσιοδοτήσεως 
υπογραφής επιταγών. 

9. Αποφάσεις ανάθεσης εργασιών και υπογραφή συμ¬ 
βάσεων, προμηθειών κ.λπ. σε τρίτους από 3000 μέχρι 
6000 € ανά ΚΑΕ & φορέα ετησίως. 

10. Απαντητικά έγγραφα προς Αρχές, Υπηρεσίες ή 
πολίτες, σχετικά με αιτήσεις ή αναφορές παραπόνων 
ή αιτήσεις θεραπείας, ή διαχειριστικούς ελέγχους στις 
οποίες αποφάνθηκε ήδη ο Προϊστάμενος της αρμόδιας 
Διεύθυνσης σύμφωνα με τις κείμενες διατάξεις. 

11. Αποφάσεις για την προεπιλογή και επιλογή εξε¬ 
ταστών των επιτροπών που διενεργούν τις εξετάσεις 
απόκτησης αδειών οδήγησης. 

12. Άδειες λειτουργίας των εγκαταστάσεων εξυπηρέ¬ 
τησης οχημάτων πρατηρίων σταθμών και συνεργείων 
οχημάτων. 

13. Άδειες λειτουργίας σχολών υποψηφίων οδηγών 
αυτοκινήτων και μοτ/των, άδειες λειτουργίας σχολών 
ΣΕΚΑΜ και ΣΕΚΟΜΕΕ καθώς και αποφάσεις προσωρινής 
αφαίρεσης αυτών. 

14. Έγκριση σύστασης και λειτουργίας επιχειρήσεων 
ή κοινοπραξιών εκτέλεσης του έργου της επιβατικής 
συγκοινωνίας, η έγκριση των αποφάσεων των οργάνων 
τους, όπου αυτό απαιτείται από τη νομοθεσία και ο 
έλεγχος της λειτουργίας αυτών. 

15. Την επιβολή των προβλεπομένων κυρώσεων για τη μη 
τήρηση της νομοθεσίας που αφορά: α) στα Ε.Δ.Χ. και Φ.Δ.Χ. 
β) στις εγκαταστάσεις εξυπηρέτησης οχημάτων γ) στην 
άσκηση επαγγέλματος οδικού μεταφορέα εμπορευμάτων 
και επιβατών, τεχνιτών μοτοσικλετών και μοτοποδηλάτων, 
ραδιοηλεκτρολόγων και ραδιοτεχνιτών. 

16. Αποφάσεις για την επιβολή κυρώσεων από τους 
ελέγχους της ηλεκτρομαγνητικής συμβατότητας. 

17. Πιστοποιητικό ΓΕΜΟ (Γενικού Ελέγχου Μεμονωμέ¬ 
νου Οχήματος). 

18. Πιστοποιητικό καυσαερίων σε όχημα αντιρρυπαντι- 
κής τεχνολογίας κατόπιν διασκευής ή αντικατάστασης 
κινητήρα. 


19. Πιστοποιητικό ελέγχου μηχανισμών, συσκευών και 
εξαρτημάτων οχημάτων προκειμένου να λάβουν έγκριση 
τύπου για την κυκλοφορία τους. 

Γ) Μεταβιβάζουμε στον Αντινομάρχη Γεώργιο Καστρι- 
νάκη την αρμοδιότητα έκδοσης των κατωτέρω πράξεων 
της Δ/νσης Διοικητικής Υποστήριξης: 

Αποφάσεις συγκρότησης πάσης φύσεως επιτροπών, 
όπου απαιτείται ή προβλέπεται από τις κείμενες δια¬ 
τάξεις εκτός από τις επιτροπές εξετάσεων απόκτησης 
αδειών οδήγησης ή ειδικά προβλέπεται η σύστασή τους 
από συγκεκριμένη Αρχή. 

Η ισχύς της παρούσας απόφασης αρχίζει από την 
δημοσίευσή της. 

Με φροντίδα της Διεύθυνσης Υποστήριξης Νομαρχίας 
να αναρτηθεί στον πίνακα ανακοινώσεων της Νομαρ¬ 
χίας και να δοθεί προς δημοσιότητα στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. οικ. 12434 (5) 

Ορισμός Αντινομαρχών - Προέδρων Νομαρχιακών 
Επιτροπών στη Νομαρχία Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του π.δ. 30/1996 (ΦΕΚ Α' 21) «Κώδικας 
Νομαρχιακής Αυτοδιοίκησης». 

2. Την υπ’ αριθμ. 4209/2006 απόφαση του Διοικητικού 
Εφετείου Αθηνών με την οποία ανακηρύχθηκαν ο Νο¬ 
μάρχης, οι τακτικοί και αναπληρωματικοί σύμβουλοι του 
Νομαρχιακού Διαμερίσματος Αθηνών. 

3. Τις διατάξεις των άρθρων 1,2,4 του ν. 3274/2004 
(ΦΕΚ 195/Α719.10.2004) «Οργάνωση και Λειτουργία των 
Οργανισμών Τοπικής Αυτοδιοίκησης πρώτου και δευ¬ 
τέρου βαθμού». 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει¬ 
ραιώς / Νομαρχίας Αθηνών (ΦΕΚ 680/Β720.5.2005), απο¬ 
φασίζουμε: 

Ορίζουμε ως Αντινομάρχες και Προέδρους Νομαρχια¬ 
κών Επιτροπών τους παρακάτω Νομαρχιακούς Συμβού¬ 
λους: 

1. Χαράλαμπο Πασβαντίδη, Αντινομάρχη και Πρόεδρο 
της Νομαρχιακής Επιτροπής: Προϋπολογισμού - Οικο¬ 
νομικών - Προμηθειών. 

2. Γ εώργιο Καστρινάκη, Αντινομάρχη και Πρόεδρο της 
Νομαρχιακής Επιτροπής: Νομικών Θεμάτων. 

Ορίζεται Αναπληρωτής Νομάρχη ο Χαράλαμπος Πα- 
σβαντίδης. 

Η ισχύς της παρούσας απόφασης αρχίζει από τη δη¬ 
μοσίευσή της. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι¬ 
νώσεων της Νομαρχίας και να δοθεί προς δημοσιότητα 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

